ہیزل کِیچ

ہیزل کیچ بھارتی مول دی اک بریٹیش ماڈل اے۔ اسنے کئی بھارتی فلماں اتے ٹیلیوژن پروگراماں وچ کم کیتا۔ اسنے تمل فلم بلا اتے بالیوڈّ دی فلم باڈیگارڈ وچ کم کیتا۔ اسنے کہیں پے نگاہیں ناں دے گانے وچ ڈانس وی کیتا سی۔

 مڈھلا جیون 
ہیزل کیچ دا جم ایسیکس، انگلینڈ وچ ہویا جسدے پیؤ بریٹیش اتے ماں ماؤریٹیئنز سی۔ اسدی ماں بہاری ٹبر دے ماؤریٹیئن ہندو وچوں اے۔ ہیزل نے اپنی سکولی سکھیا ریڈبرج، لندن وچ بیل ہائی سکول توں پوری کیتی جتھے اسنے بہت سارے سٹیج پردشن کیتے اتے بھارتی کلاسک بریٹیش ناچ اتے ویسٹرن کنٹینپریری ورگیاں بہت ساریاں ناچ قسماں سکھیاں۔

 کیریئر 
کیچ ٹیلیوژن، فلماں اتے سٹیج نال جڑی ہوئی اے۔ کیچ نے بریٹیش پروگرام، "اگتھا کرائیشٹ'س میپل" وچ اپنے ناچ دی نمائش کیتی۔ بی۔بی۔سی دے دستاویزی شو 'کال دی شاٹس' نے اس نوں ہندی فلماں وچ کم کردیاں دکھایا۔ اوہ 2002 وچ لنڈن دے اپنے پرچار دورے لئی بالیوڈّ دے میوزیکل بامبے ڈریمز دی ٹیم وچ شامل ہوئی اتے اگلے سال ویسٹ اینڈ دے میوزیکل جوسیپھ اتے امیزنگ ٹیکنیکلر ڈریمکوٹ وچ گایا۔ اوہ ہیری پوٹر دیاں کئی فلماں وچ وادھو سی۔

سال 2005 وچ، ممبئی وچ چھٹیاں مناؤن ویلے، اس نوں کم دیاں پیشکشاں ملیاں اتے اس نے رہن دا اتے بھارت وچ ماڈلنگ اتے اداکاری کریئر نوں اگے ودھاؤن دا فیصلہ کیتا۔ کیچ پھر وکھ-وکھ سنگیت وڈیؤز وچ "کہیں پے نگاہیں" دے نال-نال بہت سارے ٹیوی کمرشیئلز، جویں کہ آئیٹیسی ولوں وویل، اتے سپرائیٹ 'یونیورسٹی آف پھریشولوجی' وپاری طور اُتے ظاہر ہویا۔ کیچ 2007 دی تامل فلم 'بلا' وچ دکھائی دتی، جتھے اس نے گانے "سیئی اتھواتھُ" وچ اک آئیٹم نمبر پیش کیتا۔ 2011 وچ، اس نے اتل اگنیہوتری ولوں نرمت اتے سدک ولوں ڈاریکٹ ہندی فلم 'باڈیگارڈ' وچ اک معاون کردار نبھائی۔ اس نے 'میکسیمم' فلم وچ “اے اینٹے املاپرم” سرلیکھ نال اک آئیٹم نمبر وی کیتا۔ اس نے 'کرشنم وندے جگدگرم' (2012) وچ اک گیت، “چل چل چل” پیش کیتا۔

 بگ بوس 7 
اوہ ستمبر 2013 وچ مشہور بھارتی ٹی۔وی۔ شو 'بگّ بوس 7' وچ نظر آئی سی پر اک ہفتے بعد اس نوں باہر جان والی پہلی مقابلے بازی توں باہر کر دتا گیا۔ اپنی بے دخلی توں بعد اک انٹرویو وچ اس نے پرتیؤشا بینرجی بارے اپنا غصہ ظاہر کردیاں کیہا، "اوہ مشکلاں پیدا کرنا پسند کردی اے۔"

 نجی جیون 
ہیزل کیچ دی سگائی 12 نومبر، 2015 نوں بھارتی بلیباز کھلاڑی یوراج سنگھ نال ہوئی اتے حال وچ ہی ہیزل اتے یوراج نے 29-30 نومبر، 2016 نوں ویاہ کروا لیا۔۔

 حوالے 

گٹھ:جم 1987
گٹھ:21ویں-صدی دیاں انگریز اداکاراواں
گٹھ:ہندی سنیما اداکاراواں
گٹھ:تمل سنیما اداکاراواں
گٹھ:تیلگو سنیما اداکاراواں
گٹھ:بگ بوس وچ حصہ لین والے
گٹھ:برطانوی اداکاراواں
گٹھ:انگریزی فلم اداکاراواں
گٹھ:زندہ لوک